Teknologian+opetuskäytön+suunnittelun+kurssikuvaus

=413306S Teknologian opetuskäytön pedagoginen suunnittelu eri koulutusjärjestelmissä 5 op =

Tavoite
Opiskelija tutustuu teknologian opetuskäytön tarpeisiin, tilanteisiin ja käytäntöihin koulutusjärjestelmässämme. Tavoitteena on, että opiskelija ymmärtää koulutusjärjestelmän erityispiirteitä ja teknologian opetuskäytön hyödyntämisen mahdollisuuksia ja haasteita. Opiskelija tarkastelee myös yhteisöllistä oppimista sekä ohjaamisen ja oppimisen välisiä suhteita.

Sisältö
• Teknologian hyödyntäminen eri koulutusjärjestelmissä • Teknologiatuetun opetuksen suunnittelu ja yhteisöllisen oppimisen mallit

Osaamistavoitteet
Kurssin suoritettuaan opiskelija • osaa vertailla ja arvioida teknologian opetuskäytön hyödyntämistä eri koulutusjärjestelmissä • osaa perustellusti soveltaa yhteisöllisen oppimisen malleja koulutusjärjestelmän eri asteilla • ymmärtää ohjausprosessin osana teknologiatuetun oppimisen suunnittelua

Toteutustavat
Luennot 6 h, yhteisöllinen ja itsenäinen työskentely lähitapaamisissa ja verkossa 128 h

Oppimateriaali
Bell, P., Lewenstein, B., Shouse, A. W. & Feder, M. A. (Eds.) (2009). Learning science in informal environments: People, places, and pursuits. Committee on Learning Science in Informal Environments. National Research Council of the National Academics. Washington (D.C.): The National Academic Press. []

Hyötyniemi, Y. (Toim.) (2003). Muuttuuko mikään? Näkökulmia tieto- ja viestintätekniikan opetuskäytön strategiaan. Opetusministeriön julkaisuja 2003:16. []

Kaisto, J., Hämäläinen, T., & Järvelä, S. (2007). Tieto- ja viestintätekniikan pedagoginen vaikuttavuus pohjoisessa Suomessa. Acta Universitas Ouluensis E 98. Oulu: Oulu University Press. []

Kankaanranta, M. & Puhakka, E. (2008). Kohti innovatiivista tietotekniikan opetuskäyttöä. Kansainvälisen SITES 2006 -tutkimuksen tuloksia. Jyväskylän yliopisto. Koulutuksen Tutkimuslaitos. Jyväskylä: Jyväskylän yliopistopaino. []

Pöysä, J., Hurme, T-R., Launonen, A., Hämäläinen, T., Järvelä, S. & Häkkinen, P. (2007). Millaista on laadukas yhteisöllinen oppiminen verkossa? Osallistujalähtöinen näkökulma yhteisöllisen oppimisen ja toiminnan käytänteisiin Suomen virtuaaliyliopiston tieteenalaverkostojen verkkokursseilla. Suomen virtuaaliyliopiston julkaisuja 3/07. Helsinki 2007. []

Suoritustavat
Aktiivinen osallistuminen luentoihin sekä yhteisölliseen ja itsenäiseen työskentelyyn, oppimistehtävät

Arviointi
Hyväksytty/täydennettävä